Uranienborg kirke

**Uranienborg kirke** er soknekirke for Uranienborg menighet i Oslo domprosti i Oslo bispedømme i Bydel Frogner i Oslo kommune. 

Kirken ligger på Uranienborghøyden (Uranienborgparken) bak Slottet i Oslo. Kirken er tegnet av Balthazar Lange og ble vigslet den 22. desember 1886. Den hadde da  sitteplasser.

Bygget er gitt et nøkternt nygotisk preg og er utsmykket med glassmalerier av kunstneren Emanuel Vigeland. I 1930-årene fikk interiøret sin nåværende utforming av arkitekt Arnstein Arneberg. I 2010 fikk kirken et nytt, stort konsertorgel levert av det sveitsiske orgelbyggerfirmaet Kuhn. Orgelet har vunnet bred anerkjennelse for sin høye kvalitet. 

I 2014 ble arbeidet med å gjøre kirken mer tilgjengelig startet, med universal utforming.  Krypten under kirken, som tidligere var blitt brukt til kull, ble oppdatert og gravd ut, og gjort om til forsamlingslokale, og et nytt inngangsparti med ramper ble ferdig oppført i 2021. Arbeidet ble utført av Aina Dahle. Arbeidet med krypten fikk mye ros, og mottok Frogner Historielags Rehabiliteringspris 2023. Inngangspartiet mottok ikke den samme responsen, og spesielt omdiskutert var pylonene av betong. Uenigheter mellom Riksantikvaren og arkitekten førte til at pylonene ble fjernet i 2024.

## Orgel
Kirken har gjennom sin historie hatt to orgler. 

### August Nilsen-orglet
Kirkens første orgel ble bygget av den norske orgelbyggeren August Nilsen i 1883 og hadde 24 stemmer. Før oppsettingen i kirken stod orglet utstilt ved den Den norske industri- og kunstudstilling på Tullinløkka. Orglet var et prestisjeinstrument godt egnet som utstillingsorgel som viste det høye nivået til orgelbyggeren. Det var et av de største orglene August Nilsen leverte i løpet av sin karriere. Orglet ble utvidet i flere omganger. Den opprinnelige disposisjon så slik ut:

**1. manual: (C – f3)**

* Bordun 16’           tre/orgeltinn
* Principal 8’           helt av tinn, i prospektet
* Jubalfløite ´8’       av tre, dobbeltlabiert
* Gamba 8’             helt av orgeltinn
* Rørfløite 8’           tre/orgeltinn
* Octav 4’               hel av orgeltinn
* Fløite 4’                -  ”  -
* Qvint 2 2/3’          -  ”  -
* Valdfløite 2’          -  ”  -
* Mixtur IV             2 2/3, 2’, 1 1/3’, 1’
* Trompet 8’          påslående

**2. manual: (C – f3)**

* Geigeprincipal 8’ tre/orgeltinn
* Salicional 8’          -  ”  -
* Æoline 8’              -  ”  -
* Gedakt 8’              -  ”  -
* Fugara 4’              hel av orgeltinn
* Spidsfløite 4’         -  ”  -
* Clarinet 8’             påslående tunger

**Pedal: (C – d1)**

* Violon  16’            tre, strykende tone
* Subbas 16’           tre, mektig grunntone
* Violoncel  8’          tre/orgeltinn
* Octavbas 8’          tre, kraftig
* Octav 4’                orgeltinn
* Basun 16’             tre, kraftig

Tilsammen 1242 piper

**Koppelverk:**

* 2. manual til 1. manual 
* 1. manual til pedal 
* 2. manual til pedal 
* Piano: Jub.fl. 8’, Gam. 8’, Rørfl. 8’, Fl. 4’ 
* Mezzo piano: Sal. 8’, Æol. 8’, Ged. 8’, Sub. 16’, Violc. 8’. 
* Forte: alle stemmer unntatt rørstemmer og mixtur. 
* Tutti 
* Crescendo og decrescendo for 2. manual innelukket i svellkasse. 
* Frittstående spillebord med undertaster dekket av elfenben, overtaster av ibenholt.
*  I tillegg leverte August Nilsen Barkermaskin, sannsynligvis knyttet til 1. manual.

Etter andre verdenskrig ble August Nilsens orgler ansett som umoderne, og i 1962 ble det bygd til et ryggpositiv med 6 stemmer. En større ombygging fant sted i 1978 av J. H. Jørgensen Orgelfabrikk da orgelet ble utstyrt med elektrisk registratur og kombinasjoner. Stemmetallet ble økt til 38 stemmer fordelt på tre manualer og pedal.

### Kuhn-orglet
En restaurering av August Nilsen-orglet med tilbakeføring til original stand ville ikke tilfredsstille dagens behov, og i 2001 ble det konkludert med at kirken trengte et nytt, moderne konsertorgel. Oppdraget gikk i 2007 til det sveitsiske orgelbyggeriet Orgelbau Kuhn som også hadde fått oppdraget med en full restaurering av det store Steinmeyer-orglet i Nidarosdomen. Orglet ble innviet 22. november 2009. Mange av stemmene i August Nilsens orgel kunne imidlertid gjenbrukes. Orgelet har 56 stemmer og er et moderne konsertorgel med påvirkninger fra tysk orgelromantikk, men med en klanglig bredde som imøtekommer hele orgellitteraturen.  I tillegg til hovedorglet på galleriet ble det bygget et alterorgel med 6 stemmer der piper er satt opp skjult bak altertavlen, og som betjenes fra spillebordet på galleriet eller ved en mobil spillepult nede i kirken. 

Flere kjente organister har vært tilknyttet Uranienborg kirke, blant disse Peter Brynie Lindeman og John Lammetun. Organist per 2025 er Inger-Lise Ulsrud. Andre ansatte kirkemusikere i Uranienborg kirke er Elisabeth Holte som dirigerer Uranienborg Vokalensemble, samt klokkenist Laura Marie Rueslåtten.

## Kulturminne
Uranienborg kirke er et kulturminne og er i Riksantikvarens kulturminnebase.

## Galleri

Fil:Uranienborg kyrkje 4.jpg|Inngangspartiet til Uranienborg kirke
Fil:Uranienborg kirke spir.jpg|Kirkespiret, sett fra sørsiden
Fil:Uranianborg kyrkje composite 1.jpg|Inngangsparti, front, spir
Fil:Vestkantsilhuett fra Dronningberget.jpg|Bysilhuett av vestkanten, sett fra Dronningberget ved Sæterhytten, med kirken som landemerke
Fil:Uranienborg kirke 20130529-01.jpg|Kirkeskipet sett mot alteret
Fil:Uranienborg kirke 20130529-03.jpg|Koret
Fil:Uranienborg kirke 20130529-05.jpg|Orgelet
Fil:Uranienborg kirke 20130529-06.jpg|Døpefonten
Fil:Uranienborg kirke 20130529-08.jpg|Prekestol
Fil:Uranienborg kirke 20130529-09.jpg|Alter
Fil:Uranienborg kirke OB.F11440b.jpg|Koret før Vigelands og Arnebergs arbeider i 1930-årene
Fil:Uranienborg Church.jpg|Uranienborg kirke


## Referanser


## Eksterne lenker
* Om Uranienborg kirke på arc!